text: 
  " Det er for sent at græde over spildt mælk, " sagde Dubcek med 
  henvisning til de dramatiske begivenheder i 1968. Nu gælder det 
  fremtiden. "
  
  Kedeligt billede af slovakerne
  
  Spørgelysten blandt landbrugskollektivets trinde medlemmer var ikke 
  overvældende  -  kun to tog ordet, efter at han havde beroliget 
  publikum med, at ikke alt bør privatiseres. " Landbrug og industri 
  skal stadig hjælpes og støttes af staten, " sagde han.
  
  Bagefter forklarede Alexander Dubcek over for Deres udsendte, at han 
  var misfornøjet med Vestens udlægning af den slovakiske nationalisme. "
   Det er, som om det kun er slovakerne, der er noget i vejen med, "
   erklærede han. " Men i en føderation skal der være to ligeværdige 
  partnere, og sådan er det ikke helt i øjeblikket. Der er også 
  radikale tjekkere, som må ændre holdning. " Han hentydede formentlig 
  til Slovakiets særlige problem med gamle sværindustrier, som står foran
   lukning, og republikkens arbejdsløshed på tolv procent mod de 
  tjekkiske lande Bøhmen og Mæhrens på knapt fire pct..
  
  
  
  